Document ID: 31994R1343

KOMISSION ASETUS (EY) N:o 1343/94,
annettu 10 päivänä kesäkuuta 1994,
viinialan vientitukien soveltamista koskevista yksityiskohtaisista säännöistä annetun asetuksen (ETY) N:o 3389/81 muuttamisesta kolmannen kerran
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1566/93(2), ja erityisesti sen 56 artiklan 4 kohdan,
ottaa huomioon viinialan vientitukien myöntämistä kos-kevista yleisistä säännöistä ja tuen määrän vahvistamis-perusteista 5 päivänä helmikuuta 1979 annetun neuvoston asetuksen (ETY) N:o 345/79(3), sellaisena kuin se on viimeksi muutettuna asetuksella (ETY) N:o 2009/81(4), ja erityisesti sen 6 artiklan 3 kohdan,
sekä katsoo, että
komission asetuksessa (ETY) N:o 3389/81(5), sellaisena kuin se on viimeksi muutettuna asetuksella (ETY) N:o 3473/82(6), vahvistetaan tietyt viinialan vientitukien myöntämisen soveltamista koskevat yksityiskohtaiset säännöt,
maailmanmarkkinoiden häiriöt edellyttävät, että todiste siitä, että tuote on tosiasiallisesti tuotu kyseessä olevaan kolmanteen maahan, on esitettävä sellaisten viinien vientitukien maksamista varten, joiden määräpaikkana on Albania, Armenia, Azerbaid Ozan, Valko-Venäjä, Bulgaria, Viro, Georgia, Unkari, Kazakstan, Kirgisia, Latvia, Liettua, Moldova, Puola, Romania, Venäjä, Tad Ozikistan, T Osekin ja Slovakian tasavallat, Turkmenistan, Ukraina ja Uzbekistan; tämän vuoksi olisi säädettävä. että maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 27 päivänä marraskuuta 1987 annetun komission asetuksen (ETY) N:o 3665/87(7), sellaisena kuin se on viimeksi muutettuna asetuksella (ETY) N:o 2805/93(8), säännöksiä sovelletaan,
kokemus on lisäksi osoittanut, että tiettyihin edellä mainittuihin maihin suunnattu vienti on johtanut väärinkäytöksiin; tällaisten väärinkäytösten estämiseksi tukien maksaminen edellyttää sitä, että suurempiin kuin kahden litran suuruisiin säiliöihin pakatut tuotteet on tuotu kolmanteen maahan sekä lisäksi sitä, että ne on pullotettu siellä, ja
viinin hallintokomitea ei ole antanut lausuntoa puheen-johtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3389/81 seuraavasti.
Lisätään seuraava 4 a artikla:
"4 a artikla
Vientitukien maksamista varten niille tuotteille, joiden vientiselvityksessä ilmoitettuna määrämaana on Albania, Armenia, Azerbai Ozdan, Valko-Venäjä, Bulgaria, Viro, Georgia, Unkari, Kazakstan, Kirgisia, Latvia, Liettua, Moldova, Puola, Romania, Venäjä, Tad Ozikistan, T Osekin ja Slovakian tasavallat, Turkmenistan, Ukraina tai Uzbekistan, asetuksen (ETY) N:o 3665/87 5 artiklan 1 kohdan a alakohdassa säädetyn edellytyksen on oltava täytetty kaiken edellä mainittuihin maihin suunnatun viennin osalta.
Asetuksessa (ETY) N:o 3665/87 olevassa 18 artiklassa säädettyjen todisteiden lisäksi suurempiin kuin kahden litran suuruisiin säiliöihin pakattujen tuotteiden viejän on esitettävä todiste siitä, että tuote on pullotettu siinä kolmannessa maassa, jota varten tuki on myönnetty."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tätä asetusta sovelletaan tuotteisiin, joiden vientipäivä on 10 päivän kesäkuuta 1994 jälkeen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä kesäkuuta 1994.

Labels: 3
17
18
6